Blaze7451/Wiki-th-20250601 huggingface dataset:
ชะนีดำ

ชะนีดำ (Black-cheeked gibbon) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อันดับวานร มีชื่อวิทยาศาสตร์ว่า Nomascus concolor 
มีรูปร่างหน้าตาคล้ายชะนีมงกุฎ (Hylobates pileatus) และชะนีมือขาว (H. lar) ตัวผู้มีขนปกคลุมลำตัวสีดำสนิท  ยกเว้นบริเวณใบหน้า ที่มีขนสีขาวขึ้นแซมอยู่บริเวณรอบ ๆ ดวงตา จมูกและปาก ส่วนตัวเมียมีขนปกคลุมลำตัวสีครีม และมีสีดำอยู่กลางกระหม่อม
ชะนีดำมีความยาวลำตัวและหัว 46-60 เซนติเมตร น้ำหนัก 4.5-9 กิโลกรัม มีการกระจายพันธุ์อยู่ทางตอนใต้ของจีน ภาคเหนือของลาวและเวียดนาม
แต่การศึกษาชีววิทยาและนิเวศวิทยาของชะนีดำมีน้อยมาก อย่างไรก็ตามชะนีชนิดนี้มีความใกล้เคียงกับชะนีแก้มขาว (N. leucogenys)  สามารถอาศัยอยู่ได้ในป่าหลายประเภท เช่น ป่าดิบ, ป่าเบญจพรรณ หรือป่าที่อยู่ในระดับความสูงประมาณ 2,900 เมตรจากระดับน้ำทะเล  พบว่าชะนีดำอาศัยอยู่บนยอดไม้ที่มีความสูงมากกว่าชะนีชนิดอื่น ๆ  อาหารหลักคือ ยอดอ่อนของต้นไม้, ใบไม้, ผลไม้ หรือดอกไม้ แต่จะชอบกินไม้จำพวกไผ่มากที่สุด  
ออกหากินในเวลากลางวัน มีพฤติกรรมการรวมฝูงแบบผัวเดียวเมียเดียว โดยฝูงหนึ่งมีสมาชิกประมาณ 3-5 ตัว ตัวผู้เป็นผู้นำกลุ่มในการหาอาหารและดูแลฝูง จะลงมาบนพื้นดินบ้างเพื่อกินหน่อไม้ ลักษณะการร้องของชะนีดำมีความต่างระหว่างตัวผู้และตัวเมีย โดย ตัวผู้มีเสียงร้องที่ยาวกังวาลและแหลมกว่าตัวเมีย
ปัจจุบัน ประชากรชะนีดำในเวียดนาม สำรวจพบว่ามีแค่ 110 ตัวเท่านั้น
ชะนีที่อาจเป็นชะนีดำใน Disney animal kingdom

**อ้างอิง**

**แหล่งข้อมูลอื่น**
หมวดหมู่:สัตว์ที่พบในประเทศลาว
หมวดหมู่:สัตว์ที่พบในประเทศเวียดนาม
ดำ
หมวดหมู่:สัตว์ที่พบในประเทศจีน
ทองเบิ้ม ลูกมาตุลี

ทองเบิ้ม ลูกมาตุลี สถิติการชก 42 ครั้ง ชนะ 28 (น็อค 21) เสมอ 2 แพ้ 12 

**เกียรติประวัติ**
 แชมป์ประเทศไทยรุ่นไลท์เวท
** ชิง 6 กุมภาพันธ์ 2532 ชนะน็อค สมอ ดอนเจดีย์ ยก 2
** สละแชมป์- เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นไลท์เวทเมื่อ 22 มกราคม  2533 แพ้น็อค อิวะโอะ โอโตโม (ญี่ปุ่น) ยก 9 ที่ ญี่ปุ่น

**อ้างอิง**
  สถิติการชก date=2014-10-30 
หมวดหมู่:นักมวยสากลชาวไทยรุ่นไลท์เวท
สปอนเซอร์ กระทิงแดง

สปอนเซอร์ กระทิงแดงหรือไอ้มา ลูกบ้านเหม้า ในการชกมวยไทย สถิติการชกเฉพาะมวยสากล 1 ครั้ง ชนะ 1 (น็อค 1) 

**เกียรติประวัติ**
 แชมป์ประเทศไทยรุ่นไลท์เวท
** ชิง 3 กรกฎาคม 2539 ชนะน็อค เมืองใหม่ ศิษย์โสภา ยก 3 
** สละแชมป์

**อ้างอิง**
  สถิติการชก
หมวดหมู่:นักมวยสากลชาวไทยรุ่นไลท์เวท
พลศึกษา

ไฟล์:Calhan Colorado High School Physical Education equipment by David Shankbone.jpg‎|300px|thumb|right|อุปกรณ์พลศึกษาในรัฐโคโลราโด สหรัฐอเมริกา
พลศึกษา (physical education) เป็นวิชาในระดับประถมศึกษาและมัธยมศึกษาซึ่งมุ่งหมายให้เกิดการเรียนรู้เชิงทักษพิสัย (psychomotor learning)
ในสมัยหลังนี้ มีแนวโน้มว่า พลศึกษาพัฒนาเป็นกิจกรรมหลายรูปแบบมากขึ้น การสอนให้นักเรียนทำกิจกรรมทางพลศึกษาตั้งแต่อายุยังน้อยช่วยให้นักเรียนมีอุปนิสัยที่ดีต่อการทำกิจกรรมซึ่งจะมีผลสืบเนื่องต่อไปในวัยผู้ใหญ่ด้วย เช่น ครูบางคนสอนเทคนิคที่ช่วยลดความกดดัน เป็นต้นว่า โยคะ และการฝึกหายใจ ที่เป็นประโยชน์ไม่เพียงต่อกิจกรรมพลศึกษา การสอนให้นักเรียนเล่นกีฬาซึ่งมิใช่ของท้องถิ่นนั้นยังช่วยให้นักเรียนมีแรงจูงใจเข้าร่วมกิจกรรมอื่น ๆ มากขึ้น ทั้งยังช่วยนักเรียนเรียนรู้วัฒนธรรมต่าง ๆ ด้วย เช่น เมื่อสอนบทเรียนเกี่ยวกับกีฬาลาครอส (lacrosse) นักเรียนจะได้เรียนรู้วัฒนธรรมพื้นเมืองอเมริกันทางแคนาตะวันออกเฉียงเหนือและตะวันออกซึ่งเป็นแหล่งกำเนิดลาครอสด้วย

**อ้างอิง**
หมวดหมู่:การศึกษาแบ่งตามหัวเรื่อง
หมวดหมู่:การออกกำลังกาย
หมวดหมู่:วิทยาศาสตร์การกีฬา
หมวดหมู่:ยูฉะซีรีส์

หมวดหมู่:แฟรนไชส์การ์ตูนญี่ปุ่น
หมวดหมู่:หุ่นยนต์
หมวดหมู่:สิ่งมีชีวิตนอกโลกในอนิเมะและมังงะ
หมวดหมู่:ซันไรส์
วัดราษฎร์บูรณะ (แก้ความกำกวม)

วัดราษฎร์บูรณะ อาจหมายถึง- วัดราษฎร์บูรณะ เขตราษฎร์บูรณะ กรุงเทพมหานคร- วัดราษฎร์บูรณะ อำเภอพรานกระต่าย จังหวัดกำแพงเพชร- วัดราษฎร์บูรณะ อำเภอสรรพยา จังหวัดชัยนาท- วัดราษฎร์บูรณะ อำเภอเกษตรสมบูรณ์ จังหวัดชัยภูมิ- วัดราษฎร์บูรณะ อำเภอแม่จัน จังหวัดเชียงราย- วัดราษฎร์บูรณะ อำเภอบึงโขงหลง จังหวัดบึงกาฬ- วัดราษฎร์บูรณะ อำเภอโคกโพธิ์ จังหวัดปัตตานี- วัดราษฎร์บูรณะ อำเภอโพธิ์ประทับช้าง จังหวัดพิจิตร- วัดราษฎร์บูรณะ อำเภอเมือง จังหวัดเพชรบูรณ์- วัดราษฎร์บูรณะ อำเภอพยัคฆภูมิพิสัย จังหวัดมหาสารคาม- วัดราษฎร์บูรณะ อำเภอปทุมรัตต์ จังหวัดร้อยเอ็ด- วัดราษฎร์บูรณะ (วัดบางปลา) อำเภอบางพลี จังหวัดสมุทรปราการ- วัดราษฎร์บูรณะ อำเภออัมพวา จังหวัดสมุทรสงคราม- วัดราษฎร์บูรณะ อำเภอบางปลาม้า จังหวัดสุพรรณบุรี

**ดูเพิ่ม**
 ราษฎร์บูรณะ- วัดราชบูรณะ
ต้นไม้ค้นหาแบบทวิภาค

ต้นไม้ค้นหาแบบทวิภาค (binary search tree , BST) เป็นโครงสร้างข้อมูล ซึ่งใช้โครงสร้างต้นไม้ในการทำต้นไม้ค้นหาแบบทวิภาคต่างจากต้นไม้แบบทวิภาคตรงที่ส่วนของต้นไม้ด้านซ้ายของข้อมูลใดๆ จะน้อยกว่าข้อมูลนั้น และส่วนของต้นไม้ด้านขวาของข้อมูลใดๆ จะมากกว่าข้อมูลนั้นเสมอ ต้นไม้ค้นหาแบบทวิภาคสร้างขึ้นมาเพื่อให้เติมลบ หรือหาได้ง่าย สำหรับข้อมูลที่เปรียบเทียบกันได้ 
ต้นไม้ค้นหาแบบทวิภาคมักใช้ในการทำโครงสร้างข้อมูลชนิดอื่นๆต่อไป

**ลักษณะของต้นไม้ค้นหาทวิภาค**
ต้นไม้ค้นหาแบบทวิภาคจะต้องเป็นต้นไม้ทวิภาค กล่าวคือมีสองลูกต่อหนึ่งโนด และส่วนของต้นไม้ด้านซ้าย (left subtree) จะต้องน้อยกว่า ตัวข้อมูล และส่วนของต้นไม้ด้านขวา (right subtree) จะต้องมากกว่า ตัวข้อมูลเสมอ สำหรับข้อมูลที่ใช้ในต้นไม้ค้นหาแบบทวิภาคเราจะใช้ข้อมูลที่เปรียบเทียบกันได้ (Comparable) เช่นตัวเลข ซึ่งสามารถบอกได้ว่าสิ่งใดมากกว่าหรือน้อยกว่าอีกสิ่งหนึ่งได้

**จุดเด่นของต้นไม้ค้นหาแบบทวิภาค**
จุดเด่นของต้นไม้ค้นหาแบบทวิภาคคือการเอาออก นำเข้า และการเรียงลำดับของข้อมูลอยู่ตลอดเวลา และการค้นหาแบบ
ทวิภาค (binary search) ทำให้ตัดออกได้เป็นส่วนๆ และใช้เวลาโดยเฉลี่ย O(log n)

**บริการที่มักจะมี**
 หาจุดยอดที่เก็บสมาชิก e- การเพิ่ม/ลบข้อมูล สมาชิก e- การไล่ลำดับสมาชิก และการแวะผ่านต้นไม้- การสำรวจสมาชิกพิเศษ เช่น สมาชิกที่เป็นใบ

**ความเร็วที่ใช้ในการทำงาน**
ความเร็วในการทำงานส่วนมากยังเป็น O(log n) เนื่องจากมีการค้นหาเป็นการค้นหาแบบทวิภาค ซึ่งตัดสิ่งที่เป็นไปไม่ได้ออกครึ่งหนึ่ง ทำให้ทำงานได้รวดเร็ว แต่บางกรณี ที่ต้นไม้ยาว (ยาวสุดคือต่อกันเป็นรายการโยง)
เช่นนี้อาจทำให้ต้นไม้ทำงานช้า ไม่สามารถการันตีประสิทธิภาพได้ นำไปสู่แนวคิดการทำต้นไม้เอวีแอลต่อไป

**ดูเพิ่ม**
 ต้นไม้ (คณิตศาสตร์)- โครงสร้างข้อมูล
หมวดหมู่:ต้นไม้แบบทวิภาค
ปลาอะโรวานาเงิน

ปลาอะโรวาน่าเงิน หรือ ปลาตะพัดอเมริกาใต้สีเงิน (Silver arowana, Arawana; Aruanã) ปลาน้ำจืดชนิดหนึ่ง มีชื่อวิทยาศาสตร์ว่า Osteoglossum bicirrhosum ในวงศ์ปลาตะพัด (Osteoglossidae) มีรูปร่างคล้ายปลาอะโรวาน่าดำ (O. ferreirai) ซึ่งเป็นปลาในสกุลเดียวกัน โดยมีถิ่นกำเนิดในลุ่มน้ำอเมซอนในเฟรนช์เกียนา, บราซิลและเปรู มีลำตัวยาวลึกและแบนข้างมาก ลำตัวด้านท้ายจะเรียวเล็กกว่าส่วนหัวมากจนมองเห็นได้ชัด ส่วนท้องมีลักษณะแบนจนใต้ท้องเป็นสันคม ขณะที่ยังเล็กจะมีจุดสีน้ำเงินและล้อมรอบด้วยวงแหวนสีชมพูที่บริเวณหลังแผ่นเหงือก ตัวตัวโดยทั่วไปสีขาวออกเหลือบเงิน แต่ปลาในบางแหล่งน้ำเกล็ดอาจมีหลายเหลือบสี เช่น เหลือง, เขียว และฟ้า บริเวณครีบและหางโดยมากจะเป็นสีฟ้าหม่น หัวและปากมีขนาดใหญ่และกว้างมาก โดยเป็นปลาในวงศ์นี้ที่หัวและปากใหญ่ที่สุด มีหนวด 1 คู่ ซึ่งก็เป็นปลาที่มีหนวดยาวที่สุดด้วยเช่นกัน ขนาดโตเต็มที่ราว 1-1.5 เมตร จัดว่าเป็นปลาที่มีความยาวที่สุดในวงศ์นี้ด้วยเช่นกัน ซึ่งโดยมากแล้ว เมื่อปลาโตเต็มที่กรามล่างจะยื่นออกมาเลยกรามบน และลูกตาก็มักจะตกลงมามองข้างล่าง
ปลาอะโรวาน่าเงิน จัดเป็นปลาอะโรวาน่าที่โตเร็วที่สุด แพร่ขยายพันธุ์ง่ายที่สุด รวมทั้งอุปนิสัยในสถานที่เลี้ยงไม่ดุร้ายเมื่อเทียบกับปลาอะโรวาน่าชนิดอื่น ๆ จึงสามารถเลี้ยงรวมกับปลาชนิดอื่นหรือเลี้ยงรวมกันได้หลาย ๆ ตัว อีกทั้งการที่แพร่ขยายพันธุ์ง่าย ซึ่งทำให้เป็นปลาที่มีราคาถูก จึงเป็นที่นิยมสำหรับนักเลี้ยงปลา สำหรับในธรรมชาตินิยมบริโภคในพื้นถิ่น 

**ดูเพิ่ม**
 ปลาตะพัดอเมริกาใต้สีดำ

**อ้างอิง**
 หนังสือคู่มือเลี้ยงปลาอะโรวาน่า โดย สุรศักดิ์ วงศ์กิตติเวชสกุล (พ.ศ. 2540) ISBN 974-86869-5-7

**แหล่งข้อมูลอื่น**
  รูปและข้อมูลปลาตะพัดอเมริกาใต้สีเงิน
หมวดหมู่:สกุลปลาอะโรวาน่าอเมริกาใต้
ตะพัดอเมริกาใต้สีเงิน
ตะพัดอเมริกาใต้สีเงิน
ตะพัดอเมริกาใต้สีเงิน
ตะพัดอเมริกาใต้สีเงิน
ตำบลปากทะเล

ตำบลปากทะเล เป็นตำบลหนึ่งในจำนวนสิบตำบลที่ตั้งอยู่ในอำเภอบ้านแหลม จังหวัดเพชรบุรี ได้รับการยกฐานะจากสภาตำบลขึ้นเป็นองค์การบริหารส่วนตำบล เมื่อวันที่ 14 ธันวาคม พ.ศ. 2542 ตั้งอยู่ห่างจากที่ว่าการอำเภอบ้านแหลม ไปทางทิศตะวันออกเฉียงใต้ประมาณ 12 กิโลเมตร

**ประวัติ**
ตำบลปากทะเลตามความเป็นจริงไม่มีหลักฐานที่แน่ชัด เข้าใจว่าตั้งชื่อเรียกตามธรรมชาติของภูมิประเทศ เพราะพื้นที่ที่ประชากรมีการตั้งบ้านเรือนอยู่ส่วนใหญ่ตั้งตามชายฝั่งทะเลอ่าวไทย ประกอบกับประชากรส่วนใหญ่เป็นชาวประมงใช้เรือเข้าออกทางปากอ่าว (ปากทะเล) บ้างก็ใช้กระดานในการถีบด้วยเท้าเพื่อใช้เป็นยานพาหนะสัญจรบนโคลนชายฝั่งทะเลในพื้นที่ บริเวญชายฝั่งสมัยก่อนจะมีสภาพเป็นป่าชายเลน จึงต้องสัญจรผ่านคลอง จึงเรียกตามสภาพทางธรรมชาติว่า "ปากทะเล" ตามที่จะเรียกกันในสมัยนั้น บ้างก็ว่าในสมัยก่อนที่ยังคงการสัญจรด้วยเรือกันอยู่นั้น บริเวณปากทะเลเป็นแหลมยื่นเข้าทะเล จึงเป็นจุดพักแวะของเรือ และยังเป็นเส้นทางการเข้ามาค้าขายกับตัวเมืองเพชร โดยจะผ่านคลองแหลมที่เป็นแนวแบ่งเขตตำบลปากทะเลกับตำบลบางแก้ว ผ่านคลองใหญ่ ที่แบ่งเขตตำบลบางจาน กับ ตำบลบางแก้ว ผ่านตำบลช่องสะแก ไปเข้าคลองเจ็กสี ผ่านวัดเกาะ เข้าสู่แม่น้ำเพชรบุรี ฉะนั้นปากทะเล อาจจะได้ชื่อของสัญลักษณ์ตามธรรมชาติที่เกิดขึ้นเอง
ในอดีตพื้นที่นี้เป็นส่วนหนึ่งของตำบลบางขุนไทร ภายหลังจึงได้แยกออกมาเพื่อเป็นตำบลปากทะเล

**อาณาเขต**
 ทิศเหนือ ติดต่อกับ ตำบลบางขุนไทร อำเภอบ้านแหลม- ทิศใต้ ติดต่อกับ ตำบลบางแก้ว อำเภอบ้านแหลม (มีคลองแหลมและคลองใหญ่เป็นเส้นแบ่ง)- ทิศตะวันออก ติดต่อกับ ทะเลอ่าวไทยตอนใน (อ่าวกรุงเทพ หรือ อ่าวตัว ก)- ทิศตะวันตก ติดต่อกับ ตำบลบางขุนไทร อำเภอบ้านแหลม และบางส่วนของตำบลบางจาน อำเภอเมืองเพชรบุรี

**สภาพสังคมประชากร**

**ดูเพิ่ม**
  ฐานข้อมูลท้องถิ่นจังหวัดเพชรบุรี และ จังหวัดประจวบคีรีขันธ์fix-attempted=yes -  องค์การบริหารส่วนตำบลปากทะเล date=2009-07-24 

**อ้างอิง**
ปากทะเล
ปากทะเล
ปากทะเล
รักพิมพ์

รักพิมพ์ หรือ บริษัทรักพิมพ์ พับลิชชิ่ง จำกัด เป็นสำนักพิมพ์ไทย ที่ตีพิมพ์และจัดจำหน่ายหนังสือการ์ตูนญี่ปุ่น ในรูปแบบแปลเป็นฉบับภาษาไทยที่ถูกลิขสิทธิ์จากสำนักพิมพ์ญี่ปุ่นและเป็นสำนักพิมพ์แรกที่ใช้กระดาษถนอมสายตาพิมพ์เป็นหนังสือการ์ตูน

**ประวัติ**
สำนักพิมพ์รักพิมพ์ เปิดตัวด้วยหนังสือการ์ตูนไทยที่มีชื่อว่า Season Comic SUMMER 2007 วางจำหน่ายเมื่อวันที่ 7 มีนาคม พ.ศ. 2550 ก่อนที่จะมีผลงานลิขสิทธิ์ถูกต้องจากประเทศญี่ปุ่นเรื่องแรก คือ แก๊งอลวล ศึกอลเวง-NAOZARI DUNGEON-1 (บทจักรวรรดิ์แห่งรุ่งอรุณ) (ลิขสิทธิ์ของ JIVE ltd.) ตามมา ในวันที่ 9 พฤษภาคม พ.ศ. 2550 และผลงานนวนิยายแปลเรื่องแรกคือ School Days-เธอ ฉัน ในวันฟ้าคราม- (ลิขสิทธิ์ JIVE ltd.) ซึ่งเป็นเรื่องที่ทำให้สำนักพิมพ์เป็นที่รู้จักมากขึ้น
ในวันที่ 3 ธันวาคม พ.ศ. 2551 สำนักพิมพ์ได้วางจำหน่ายนิตยสารการ์ตูนรายเดือน Comic 8-Alive นิตยสารการ์ตูนฉบับแรกของสำนักพิมพ์ ที่ได้รับลิขสิทธิ์ถูกต้องจากหนังสือ Monthly Comic Alive ในเครือ MEDIA FACTORY,INC. ประเทศญี่ปุ่น ในลงตีพิมพ์การ์ตูนจำนวน 8 เรื่อง ได้แก่ อสูรรับใช้ของยาย 0 สนิท, อสูรรับใช้ของยาย 0 สนิท-บทนอกตำนาน-การผจญภัยของทาบาสะ, โรงเรียนนักฆ่า, ภูตดาบสยบมาร, ปฏิบัติการ! เมี้ยวข้ามจักรวาล, อลวนมนต์ปุยปุย, ผู้พิทักษ์สลับขั้วและสะดุดรักคุณภูต โดยนิตยสารนั้นวางจำหน่ายทุกวันศุกร์แรกของเดือน จนกระทั่งวางจำหน่ายเล่มสุดท้ายในเดือนกรกฎาคม พ.ศ. 2556

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ

หมวดหมู่:สำนักพิมพ์ไทย
หมวดหมู่:นักการทูตชาวไทย

หมวดหมู่:นักการทูตแบ่งตามสัญชาติ
หมวดหมู่:ชาวไทยแบ่งตามอาชีพ
หมวดหมู่:ความสัมพันธ์ระหว่างประเทศของประเทศไทย
รัสเซียทูเดย์

โลโกแรกของอาร์ทีใน ค.ศ. 2005 ถึง 2009
อาร์ที (RT; อดีตมีชื่อว่า รัสเซีย ทูเดย์ (Russia Today) หรือ รอสซียา เซกอดนียา (Россия Сегодня)) เป็นเครือข่ายโทรทัศน์ข่าวต่างประเทศของรัสเซียที่ควบคุมโดยรัฐ ซึ่งได้รับทุนจากรัฐบาลรัสเซีย โดยให้บริการโทรทัศน์จ่ายค่ารับชมและช่องฟรีทูแอร์แก่ผู้ชมนอกประเทศรัสเซีย และให้บริการเนื้อหาอินเทอร์เน็ตในภาษารัสเซีย อังกฤษ สเปน ฝรั่งเศส เยอรมัน และอาหรับ
อาร์ทีเป็นแบรนด์ของ TV-Novosti องค์กรอิสระไม่แสวงหาผลกำไรที่ก่อตั้งโดยรีอะโนวัสติ สำนักข่าวของรัฐรัสเซีย ในเดือนเมษายน ค.ศ. 2005 ในช่วงวิกฤติเศรษฐกิจในเดือนธันวาคม ค.ศ. 2008 รัฐบาลรัสเซียที่นำโดยนายกรัฐมนตรี วลาดีมีร์ ปูติน รวม ANO "TV-Novosti" เข้ากีบรายการองค์กรหลักที่มีความสำคัญเชิงกลยุทธ์ต่อรัสเซีย อาร์ทีเป็นบริษัทแม่ของ Ruptly ซึ่งถือครองช่องวิดีโอ Redfish และบริษัทสื่อดิจิทัล Maffick
อาร์ทีได้รับการกล่าวถึงเป็นประจำว่าเป็นช่องทางโฆษณาชวนเชื่อหลักของรัฐบาลรัสเซียและนโยบายการต่างประเทศ นักวิชาการ, ผู้ตรวจสอบข้อเท็จจริง และผู้ประกาศข่าว (รวมผู้ประกาศของของอาร์ทีทั้งในอดีตและปัจจุบัน) ระบุถึงอาร์ทีเป็นผู้จัดส่งข้อมูลบิดเบือน และทฤษฎีสมคบคิด
อาร์ทีถูกแบนในประเทศยูเครนใน ค.ศ. 2014 หลังการผนวกไครเมียโดยรัสเซีย ลัตเวียและลิทัวเนียดำเนินการแบนด้วยเหตุผลคล้ายกันใน ค.ศ. 2020 ประเทศเยอรมนีแบนRT DE ในเดือนกุมภาพันธ์ ค.ศ. 2022 หลังการรุกรานยูเครนโดยรัสเซีย ค.ศ. 2022 โปแลนด์และภายหลังทั้งสหภาพยุโรปกับแคนาดาประกาศแบนช่องอาร์ทีอย่างเป็นทางการ ในขณะที่ผู้ให้บริการอิสระมากกว่า 10 ประเทศหยุดถ่ายทอดสดช่องนี้ เว็บไซต์สื่อสังคมพากันบล็อกลิงก์เชื่อมโยงไปยังเว็บไซต์ของอาร์ทีและจำกัดการเข้าถึงเนื้อหาของอาร์ที ไมโครซอฟท์ถอดอาร์ทีออกจากแอปสโตร์ของตนและลดระดับผลการค้นหาใน Bing ส่วนแอปเปิลถอดแอปอาร์ทีออกจากทุกประเทศ ยกเว้นประเทศรัสเซีย

**อ้างอิง**

**แหล่งข้อมูลอื่น**
  ru
หมวดหมู่:ทรูวิชั่นส์
หมวดหมู่:ผู้ผลิตรายการข่าว
หมวดหมู่:สถานีโทรทัศน์ในประเทศรัสเซีย
หมวดหมู่:บริษัทของรัสเซีย
หมวดหมู่:สำนักข่าว
หมวดหมู่:ช่องโทรทัศน์อินเทอร์เน็ต
หมวดหมู่:บริษัทที่ก่อตั้งในปี พ.ศ. 2548
หมวดหมู่:ผู้กระจายเสียงและแพร่ภาพระหว่างประเทศ
ปลาอะโรวานาออสเตรเลียจุด

ปลาอะโรวาน่าออสเตรเลียจุด หรือ ปลาตะพัดออสเตรเลียจุด (Spotted arowana, Dawson river salmon; Scleropages leichardti) ปลาน้ำจืดชนิดหนึ่ง  ในวงศ์ปลาตะพัด (Osteoglossidae) มีรูปร่างใกล้เคียงปลาตะพัด (S. formosus) ที่พบในภูมิภาคเอเชียตะวันออกเฉียงใต้มากที่สุด แต่มีเกล็ดขนาดเล็กกว่า ลักษณะลำตัวยาวเรียวกว่าปลาตะพัดชนิดอื่น ๆ อย่างเห็นได้ชัด บริเวณสันหลังตรง ลำตัวบริเวณด้านหลังและด้านข้างลำตัวเป็นสีน้ำตาล หรือน้ำตาลอมเขียว หรือเหลืองอมเขียว บริเวณส่วนท้องสีจางกว่าลำตัว มีเกล็ดตามเส้นข้างตัว 35 เกล็ด มีจุดสีส้มอมแดงหรือชมพู สะท้อนแสงบนเกล็ดแต่ละเกล็ดจำนวน 1-2 จุด ยิ่งโดยเฉพาะในปลาที่โตเต็มที่จะเห็นได้ชัดเจน อันเป็นที่มาของชื่อ ครีบมีขนาดเล็กกว่าปลาตะพัด ครีบหลังและครีบก้นสีส้ม ขอบครีบทั้งสองมีแถบสีน้ำตาลดำ ครีบก้นยาวกว่าครีบหลังเล็กน้อยมีก้านครีบ 31 ก้าน ครีบหลังมีก้านครีบ 20 ก้าน หัวมีลักษณะกลมป้านและสั้นกว่าปลาตะพัด หนวดทั้งคู่ม้วนงอเข้าหาหัว ปลาในวัยเล็กไม่มีจุดสีแดงดังกล่าวและมีสีลำตัวออกเงินแวววาว
โตเต็มที่ประมาณ 90 เซนติเมตร พบในภาคตะวันออกและเหนือของประเทศออสเตรเลีย บริเวณรัฐควีนส์แลนด์และนอร์เทิร์นเทร์ริทอรี นอกจากนี้ยังพบในประเทศอินโดนีเซียบริเวณอิเรียนจายาและเกาะนิวกินี ด้วย โดยชื่อวิทยาศาสตร์ leichardti ตั้งขึ้นเพื่อเป็นเกียรติแก่ ลูดวิก ลิชฮาร์ท นักสำรวจธรรมชาติชาวปรัสเซีย ที่ค้นพบปลาชนิดนี้ โดยสถานที่ค้นพบครั้งแรก คือ แม่น้ำเบอดีกิน
ปัจจุบันมีสถานภาพเป็นปลาที่ขึ้นบัญชีหมายเลข 1 (Appendix I) ตามอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์ (CITES) เป็นปลาที่พบได้ยากในธรรมชาติ แต่สามารถเพาะขยายพันธุ์ในที่เลี้ยงได้แล้ว นิยมเลี้ยงเป็นปลาตู้สวยงาม แต่ไม่ค่อยได้รับความนิยมนัก จึงจัดเป็นปลาหายากในแวดวงปลาตู้ ทำให้มีราคาซื้อขายค่อนข้างสูง ซึ่งปลาตะพัดชนิดนี้มีนิสัยขี้ตกใจมากที่สุดในบรรดาปลาตะพัดทั้งหมด
มีชื่อเรียกในภาษาพื้นถิ่นว่า บารามุนดี (Barramundi) หรือ ซาราโตก้า (Saratoga)

**ดูเพิ่ม**
 ปลาอะโรวาน่าออสเตรเลีย

**อ้างอิง**
 accessdate=19 March 2006- month=2-  isbn = 1-85279-100-4 - หนังสือคู่มือเลี้ยงปลาอะโรวาน่า โดย สุรศักดิ์ วงศ์กิตติเวชสกุล (พ.ศ. 2540) ISBN 974-86869-5-7

**แหล่งข้อมูลอื่น**
  ข้อมูลปลาตะพัดออสเตรเลียจุดfix-attempted=yes 
หมวดหมู่:ปลาที่พบในประเทศออสเตรเลีย
หมวดหมู่:สกุลปลาตะพัด
ตะพัดออสเตรเลียจุด
ตะพัดออสเตรเลียจุด
แกนิมีด (ดาวบริวาร)

แกนิมีด (Ganymede) เป็นดาวบริวารดวงหนึ่งของดาวพฤหัสบดี และเป็นดาวบริวารที่ใหญ่ที่สุดในระบบสุริยะ มีสนามแม่เหล็กสูง พื้นผิวหลายลักษณะแสดงถึงการเปลี่ยนแปลงทางธรณีที่ชั้นผิวเปลือกอย่างซับซ้อนยาวนาน มีลักษณะสำคัญ 2 แบบ คือ พื้นที่เก่าแก่เป็นบริเวณมืดคล้ำเต็มไปด้วยหลุมอุกกาบาต ขรุขระ เป็นแอ่งลึก กับพื้นที่ใหม่เป็นบริเวณที่ราบเรียบ สว่างกว่า มีน้ำแข็งติดกับดินหิน บางพื้นที่เป็นรอยแยกยาวเหยียด
แกนิมีดเป็นหนึ่งในดวงจันทร์ของกาลิเลโอที่ค้นพบโดยกาลิเลโอ กาลิเลอี เมื่อ 7 มกราคม ค.ศ. 1610 ตั้งชื่อตามเทพแกนิมีดในตำนานเทพเจ้ากรีก ผู้เป็นที่รักของเทพซูส

**อ้างอิง**

**อ่านเพิ่ม**
 date=2011 - url-status=dead

**แหล่งข้อมูลอื่น**
  Ganymede page at  NASA's Solar System Exploration site-  Ganymede page at The Nine Planets-  Ganymede page at Views of the Solar System-  Ganymede Crater Database from the Lunar and Planetary Institute-  Images of Ganymede at JPL's Planetary Photojournal- Movie of  Ganymede's rotation from the National Oceanic and Atmospheric Administration-  Ganymede map from  Scientific American article-  Ganymede map with feature names from  Planetary Photojournal-  Ganymede nomenclature and  Ganymede map with feature names from the  USGS planetary nomenclature page-  Paul Schenk's 3D images and flyover videos of Ganymede and other outer solar system satellites-  Ganymede Orbiter Concept date=2013-12-25 -  Global Geologic Map of Ganymede (USGS)-  Google Ganymede 3D, interactive map of the moon-  Video (animation; 4:00): Flyby of Ganymede and Jupiter (NASA; July 15, 2021).
หมวดหมู่:ดาวบริวารของดาวพฤหัสบดี
หมวดหมู่:วัตถุทางดาราศาสตร์ที่ค้นพบในปี พ.ศ. 2153
ศิลปะตามหลักวิชา

ไฟล์:1863 Alexandre Cabanel - The Birth of Venus.jpg|thumb|350px|“กำเนิดวีนัส” (Birth of Venus) โดย อาแล็กซ็องดร์ กาบาแนล (Alexandre Cabanel) ค.ศ. 1863
ศิลปะสถาบัน (academic art) คือลักษณะของจิตรกรรมและประติมากรรมที่สร้างขึ้นภายใต้อิทธิพลของสถาบันหรือมหาวิทยาลัยศิลปะในยุโรป ศิลปะสถาบันโดยเฉพาะจะเป็นศิลปินที่ได้รับอิทธิพลจากสถาบันวิจิตรศิลป์แห่งฝรั่งเศส (Académie des beaux-arts) ซึ่งใช้แนวศิลปะฟื้นฟูคลาสสิกและศิลปะจินตนิยม (Romanticism) เป็นหลัก โดยเป็นศิลปะที่สร้างจากคุณลักษณะที่ดึงมาจากทั้งสองทฤษฏี ซึ่งจะเห็นได้จากงานของ วิลเลียม อดอล์ฟ โบกูโร (William-Adolphe Bouguereau), ซูซอร์ โคท (Suzor-Coté), ทอมัส โคโทร์ (Thomas Couture) และ อันส์ มาร์คาร์ท (Hans Makart) ในกรณีนี้จึงเรียกศิลปะนี้ว่า “ศิลปะสถาบัน” หรือ “L'art pompier” และ “คตินิยมสรรผสาน” (eclecticism) ซึ่งบางครั้งก็จะพยายามดึงลักษณะเด่น ๆ มาจากศิลปกรรมในประวัติศาสตร์มาวิวัฒนาการเข้าด้วย
นอกจากนั้นศิลปะที่ได้รับอิทธิพลจากสถาบันหรือมหาวิทยาลัยศิลปะก็เรียกกันว่า “ศิลปะสถาบัน” เช่นกัน หรือ ศิลปะใหม่ ๆ ที่สถาบันยอมรับก็อาจจะใช้คำว่า “ศิลปะสถาบัน” เป็นการเรียกก็ได้

**ดูเพิ่ม**
 ศิลปะตะวันตก- จิตรกรรม- ประติมากรรม

**สมุดภาพ== 
ภาพ:William-Adolphe Bouguereau (1825-1905) - The Bunch Of Grapes (1868).jpg|“พวงองุ่น” (The Bunch Of Grapes) ค.ศ. 1868 โดย วิลเลียม อดอล์ฟ โบกูโร
ภาพ:William-Adolphe Bouguereau (1825-1905) - Temptation (1880).png|“ยั่ว” (Temptation) ค.ศ. 1880 โดย วิลเลียม อดอล์ฟ โบกูโร
ภาพ:Thomas Couture 003.jpg|“ความฟุ้งเฟ้อของชาวโรมัน” (Les Romains de la décadence) ค.ศ. 1847 โดย ทอมัส โคโทร์
ภาพ:Makart Fuenf Sinne.jpg|“สัมผัสทั้งห้า” (The Five Senses) โดย อันส์ มาร์คาร์ท
ภาพ:Ary Scheffer Greek Women Imploring at the Virgin of Assistance.jpg|“ผู้หญิงกรีกขอให้พระแม่มารีช่วย” (Greek Women Imploring at the Virgin of Assistance) ค.ศ. 1826 โดย อารี เชฟเฟอร์ (Ary Scheffer)
หมวดหมู่:จิตรกรรม
หมวดหมู่:สถาปัตยกรรม
หมวดหมู่:ศิลปะตะวันตก
นักบุญอักแนส

นักบุญอักแนส (Sancta Agnes) หรืออักแนสแห่งโรม เป็นคริสต์ศาสนิกชนสตรีชาวโรมันและมรณสักขีในศาสนาคริสต์ เกิดเมื่อราว ค.ศ. 291 และเสียชีวิตเมื่อราว ค.ศ. 304  
ตามตำนานนักบุญอักแนสเป็นบุตรสาวของขุนนางชาวโรมันเกิดราวปี ค.ศ. 291ในครอบครัวที่นับถือคริสต์ศาสนาและพลีชีพให้กับศาสนาเมื่ออายุได้ 12 ปีในสมัยของจักรพรรดิไดโอคลีเชียนแห่งจักรวรรดิโรมันตะวันออกเมื่อวันที่ 21 มกราคม  ค.ศ. 304
ตามเรื่องที่เล่ากันกล่าวว่าพรีเฟกต์เซมโปรนิอุสประสงค์จะให้ลูกชายแต่งงานกับอักแนสแต่เธอปฏิเสธ  เขาจึงสั่งให้เอาตัวอักแนสไปฆ่า แต่ตามกฎหมายโรมันห้ามการฆ่าหญิงพรหมจารี  เซมโปรนิอุสจึงให้ลากร่างที่เปลือยเปล่าของอักแนสไปตามถนนไปยังซ่องโสเภณี  ขณะที่ลากไปอักแนสก็อธิษฐาน ผมของอักแนสก็ยาวออกมาจนปกคลุมร่างกาย ผู้ที่พยายามข่มขืนอักแนสก็มีอันเป็นไปโดยตาบอด เมื่อเซ็มโพรเนียสพยายามเผาอักแนสบนกองไฟ ก็จุดกองไฟไม่ติด เจ้าหน้าที่จึงดึงดาบออกมาตัดหัวอักแนส หรือบางเรื่องก็ว่าแทงคอหอย และว่ากันว่าเลือดของอักแนสไหลนองให้คริสต์ศาสนิกชนซับกันด้วยผ้า
สองสามวันหลังจากอักแนสเสียชีวิตก็มีคนเห็นเด็กผู้หญิงเอ็มเมอเร็นทิอานามานั่งอธิษฐานอยู่หน้าที่เก็บศพ เอ็มเมอเร็นทิอานามาอ้างว่าเป็นลูกของแม่นมของอักแนส และถูกขว้างด้วยก้อนหินจนตายหลังจากที่ไปด่าและกล่าวหาผู้นอกศาสนาว่าฆ่าอักแนส และไล่ก็ไม่ยอมไปจากที่เก็บศพ ต่อมาเอ็มเมอเร็นทิอานามาก็ได้รับการประกาศเป็นนักบุญ
เรลิกของนักบุญอักแนสอยู่ที่โบสถ์ซันตาอักเนเซฟูโอรีเลมูรา (Sant'Agnese fuori le mura) ที่โรมที่สร้างบนสุสานใต้ดิน (catacomb) ของอักแนส กะโหลกอยู่ที่คูหาสวดมนต์ภาพในโบสถ์ซันตาอักเนเซอินอาโกเน (Sant'Agnese in Agone) ที่โรมเช่นกัน

**นักบุญอักแนสในวัฒนธรรมร่วมสมัย**
ในวันฉลองนักบุญอักแนส ก็จะเอาลูกแกะสองตัวจากอารามเตรฟอนตาเนของคณะแทรปปิสต์ที่กรุงโรมไปให้พระสันตะปาปาเจิม  พอถึงวันพฤหัสบดีศักดิ์สิทธิ์ก็จะโกนขนแกะแล้วเอามาถักเป็นผ้าพาดปัลลีอุม(Pallium) ที่พระสันตะปาปาจะมอบให้อาร์ชบิชอปที่เพิ่งได้รับการแต่งตั้งใหม่เพื่อแสดงว่าความสัมพันธ์ทางการปกครองระหว่างอาร์ชบิชอปใหม่กับพระสันตะปาปา  
นักบุญอักแนสเป็นนักบุญองค์อุปถัมภ์เด็กผู้หญิง ตามประเพณีท้องถิ่นก็จะเรียกเด็กสาว ๆ มาทำพิธีตอนค่ำก่อนวันฉลองเพื่อจะได้หาสามีได้ในอนาคต  ความเชื่อเช่นนี้ทำให้นิยมกันมากขึ้นโดยโคลงของจอห์น คีทส์ (John Keats) ชื่อ “คืนก่อนวันนักบุญอักแนส” (The Eve of Saint Agnes)
ในศิลปะนักบุญอักแนสจะเป็นผู้หญิงผมทองใส่เสื้อคลุมถือใบปาล์มและมีลูกแกะหมอบอยูที่เท้าหรือในวงแขน ในนวนิยายฟาบิโอลา หรือวัดรังผึ้ง เขียนโดยพระคาร์ดินัล นิโคลัส ไวส์แมน ในปี ค.ศ. 1854 อักแนสเป็นลูกพี่ลูกน้องผู้ที่นางเอกฟาบิโอนาไว้วางใจ

**อ้างอิง**

**ดูเพิ่ม**
 มรณสักขีในศาสนาคริสต์
304
หมวดหมู่:นักบุญชาวโรมัน
หมวดหมู่:นักบุญในคริสต์ศตวรรษที่ 3
หมวดหมู่:นักบุญในตำนานทอง
หมวดหมู่:มรณสักขีในศาสนาคริสต์
หมวดหมู่:การข่มขืนกระทำชำเรา
Mass

Mass หรือ mass เป็นคำในภาษาอังกฤษหมายถึง- มวล ในทางฟิสิกส์- มวลชน โดยทั่วไปหมายถึง ประชาชนกลุ่มใหญ่- ศีลมหาสนิท ในคริสต์ศาสนา- Mass นามสกุลบุคคล- Mass นวนิยายซึ่งเขียนใน ค.ศ. 1973 โดยนักเขียนชาวฟิลิปปินส์- Mass ภาพยนตร์ภาษาเตลูกูที่ออกฉายใน ค.ศ. 2004
การประสูติของพระเยซู

Adoration of the Shepherds โดยจิตรกรชาวดัตช์ Matthias Stomer, ค.ศ. 1632
การประสูติของพระเยซู (The Nativity of Jesus; the Nativity) หรือพระคริสตสมภพ ถูกกล่าวถึงในพระวรสารนักบุญมัทธิวและพระวรสารนักบุญลูกาซึ่งเป็นส่วนหนึ่งของคัมภีร์ไบเบิลภาคพันธสัญญาใหม่ ส่วนพระวรสารนักบุญมาระโกและพระวรสารนักบุญยอห์นมิได้กล่าวถึงการประสูติของพระเยซูไว้ แหล่งข้อมูลอื่นเกี่ยวกับเหตุการณ์นี้ก็มีแต่มิได้รวมอยู่ในสารบบคัมภีร์ไบเบิล
คำบรรยายของพระวรสารนักบุญมัทธิวและพระวรสารนักบุญลูกากล่าวว่าพระเยซูชาวนาซาเร็ธเป็นบุตรของนางมารีย์ ขณะมีตั้งครรภ์ได้หมั้นอยู่กับโยเซฟจากตระกูลเดวิด เรื่องนี้คริสตชนเชื่อว่าพระเยซูประสูติจากหญิงพรหมจารีเพราะเป็นการกำเนิดโดยอำนาจของพระวิญญาณบริสุทธิ์โดยมารดามิได้ร่วมประเวณีกับโยเซฟเลย คริสตชนจึงถือว่าโยเซฟเป็นเพียงบิดาบุญธรรม ทูตสวรรค์ได้ประกาศถึงการประสูติพระเยซูต่อคนเลี้ยงแกะ โหราจารย์สามคนก็ทราบเพราะได้เห็นดวงดาว พระวรสารกล่าวว่าการกำเนิดของพระเยซูเป็นไปตามคำพยากรณ์ของเหล่าผู้เผยพระวจนะชาวอิสราเอล
การระลึกถึง การแสดง หรือการสร้างสัญลักษณ์เกี่ยวกับการกำเนิดของพระเยซูถือเป็นหัวใจของการฉลองเทศกาลคริสต์มาส เพื่อแสดงความเชื่อว่าพระเยซูชาวนาซาเรธเป็น “พระคริสต์” หรือ “พระเมสสิยาห์” ตามที่ทำนายไว้คัมภีร์ไบเบิลภาคพันธสัญญาเดิม ในบางคริสตจักร เช่น โรมันคาทอลิก ถือว่าจุดยอดของการฉลองอยู่ที่พิธีมิสซาเที่ยงคืน หรือเช้าวันคริสต์มาสซึ่งจะเป็นวันที่ 25 ธันวาคมเสมอ ทางอีสเทิร์นออร์ทอดอกซ์จะอดอาหารก่อนวันคริสต์มาส 40 วัน และวันอาทิตย์สี่วันก่อนคริสต์มาสคริสต์ศาสนิกชนทั้งนิกายโรมันคาทอลิกและแองกลิคันก็จะฉลองเทศกาลเตรียมรับเสด็จพระเยซู เพื่อเป็นการเตรียมตัวทางใจเพื่อความพร้อมที่จะฉลองวันประสูติของพระเยซู

**อ้างอิง**
“การประสูติ” โดยเปตรุส คริสตุส (Petrus Christus) ราว ค.ศ. 1445

**ดูเพิ่ม**
 คริสต์มาส- การประสูติของพระเยซู (ศิลปะ)

**แหล่งข้อมูลอื่น**
  ตำนานการประสูติของพระเยซู (Jewish Encyclopedia)

หมวดหมู่:พระเยซู
หมวดหมู่:พระวรสารนักบุญมัทธิว
หมวดหมู่:พระวรสารนักบุญลูกา
ทูฮาตส์/ไวลด์โซล

ทูฮาตส์/ไวลด์โซล (Two hearts / WILD SOUL) เป็นซิงเกิลที่ 17 ของ ทงบังชินกี วางจำหน่ายในวันที่ 6 กุมภาพันธ์ 2008 ซิงเกิลนี้เป็นซิงเกิลแรกที่เอาช่วงทำนองหนึ่งในเพลง "TRICK" ในอัลบั้ม T มาเรียบเรียงใหม่

**รายชื่อแทร็ค**

**CD**
# Two hearts
# WILD SOUL (CHANGMIN from 東方神起)
# Two hearts -Less Vocal‐
# WILD SOUL ‐Less Vocal‐(CHANGMIN from 東方神起)

**ชาร์ต**

**ชาร์ตโอริกอน (ญี่ปุ่น)**

**Korea Top 20 Foreign Albums & Singles**

**อ้างอิง**

**แหล่งข้อมูลอื่น**
  toho-jp.net date=2005-04-28 
หมวดหมู่:ซิงเกิลในปี พ.ศ. 2551
หมวดหมู่:ทงบังชินกี
วันชัย รุ่งภูวภัทร

วันชัย รุ่งภูวภัทร เป็นนักธุรกิจเจ้าของบริษัท ศรีไทย ฟู้ด เซอร์วิส จำกัด นายวันชัยสร้างธุรกิจผลิตน้ำตาลซองรายแรกของประเทศไทยได้ด้วยตนเอง  และในปัจจุบันได้ประสบความสำเร็จในภาคอุตสาหกรรมการผลิตซอสบรรจุซอง และธุรกิจอื่น รวมถึง ประสบความสำเร็จในธุรกิจแอมเวย์ โดยในปี พ.ศ. 2547 นายวันชัยได้ทำการ take over องค์กรที่ใหญ่ที่สุดองค์กรหนึ่งของแอมเวย์ประเทศไทยจาก  Mr. Sonny Ho  นักธุรกิจชาวมาเลเซีย ทำให้ในปัจจุบันนายวันชัยมียอดธุรกิจแอมเวย์ในองค์กรในราว 2,800 ล้านบาท/ปี 

**ชีวิตวัยเด็ก**
นายวันชัย เกิดเมื่อวันที่ 19 มีนาคม พ.ศ. 2501 บิดานายวันชัยเสียชีวิตตั้งแต่นายวันชัยยังเด็ก มารดาของนายวันชัยเปิดร้านขายของชำที่ตลาดนกกระจอก  นายวันชัยได้เข้ารับการศึกษาในระดับป.1- ป.4 ที่โรงเรียนไกรวิทย์อนุสรณ์ จากนั้นเรียนต่อระดับ ป.5 - ป.7 ที่โรงเรียนสามัญบางกอกใหญ่และจบการศึกษาเพียงระดับ มศ.5 จากโรงเรียนวัดนวลนรดิสเนื่องจากที่บ้านมีฐานะยากจนจึงต้องหยุดเรียนออกมาช่วยแม่หาเลี้ยงครอบครัวโดยทำงานตั้งแต่ เป็นเด็กในอู่ซ่อมรถ, เซลส์แมน, พนักงานส่งเอกสาร, คนส่งหนังสือพิมพ์

**ช่วงเริ่มเข้าสู่ธุรกิจน้ำตาลซอง**
หลังจากเปลี่ยนงานมาหลายบริษัท เสรีวัฒน์และบุตร จำกัด ซึ่งเป็นบริษัทขายส่งแป้งทำขนมปังและสินค้าอีกสารพัด ซึ่งนายวันชัยได้รับมอบหมายให้เป็นเซลส์เมนขายสินค้าให้กับโรงแรมระดับห้าดาวทั่วกรุงเทพ ในระหว่างที่ทำงานอยู่ที่ เสรีวัฒน์และบุตร นายวันชัยได้มีโอกาสพบกับคู่ชีวิต คือ คุณดารณี จิตตั้งวัฒนา  และในวันหนึ่งขณะที่นายวันชัยกำลังทำงานในหน้าที่เซลส์เมนอยู่นั้นก็ได้ถูกตั้วคำถามจากผู้จัดการฝ่ายจัดซื้อของโรงแรมชื่อดังโรงแรมหนึ่งว่า โรงแรมกำลังหาซื้อน้ำตาลซองเล็กๆ ที่ใช้ชงกับกาแฟอยู่ หลังจากนั้นนายวันชัยจึงได้นำเรื่องนี้ไปปรึกษากับพี่ชายของคุณดารณี ซึ่งมีนามว่า คุณบุญสม จิตตั้งวัฒนา คุณบุญสมจึงยื่นมือเข้ามาช่วยเหลือโดย การขอเข้ามาเป็นหุ้นส่วนด้วย ทำให้คุณวันชัยมีทุนในการสั่งซื้อเครื่องจักรมาบรรจุน้ำตาลซอง และได้ตัดสินใจลาออกจากงานบริษัท กลายเป็นเถ้าแก่บริษัท ศรีไทยอย่างเต็มตัว 

**ขยายสู่ธุรกิจซอสซอง**
หลังจากทำน้ำตาลซองมาได้ระยะหนึ่ง หลายปีต่อมาตลาดฟาสฟู้ดเริ่มเข้ามาบุกตลาดในประเทศไทย รายแรกที่เริ่มเข้ามาคือ “Diary Queen”  นายวันชัยจึงได้เริ่มผลิตซอสซองโดยและจำหน่ายให้กับที่นี่ ซึ่งในขณะนั้นในประเทศไทยแทบจะไม่มีบริษัทไหนที่สามารถผลิตซอสซองออกมาจำหน่ายได้ทำให้มีคู่แข่งทางการตลาดน้อยมาก  หลายปีต่อมาเมื่อตลาดฟาสฟู้ดในประเทศไทยโตขึ้นอย่างรวดเร็วและมีฟาสฟู้ด รายใหม่ที่ต้องการใช้ซอสซองในการทำธุรกิจเช่น Macdonald, KFC, Burger King, Pizza Hut เป็นต้น ธุรกิจศรีไทย ฟูดส์ เซอร์วิส ของนายวันชัยก็ได้ขยายขึ้นตามอย่างรวดเร็วจนประสบความสำเร็จมีชื่อเสียงในวงการธุรกิจ Co-Packing ของประเทศไทย

**เข้าสู่ธุรกิจแอมเวย์**
หลังจากประสบความสำเร็จในธุรกิจ Co-Packing แล้ว นายวันชัยก็ยังประสบความสำเร็จในธุรกิจแอมเวย์ ในระดับเพชรคู่ และได้เขียนหนังสือหนึ่งเล่มเกี่ยวกับประวัติการสู้ชีวิตของตนและธุรกิจAmway ชื่อ “ธุรกิจพันล้านที่คนเมิน” ซึ่งหนังสือเล่มนี้ได้ทำสถิติขายหนึ่งหมื่นเล่มแรกภายในระยะเวลาเพียง 20 วัน และยังได้เป็นหนังสือ best seller  ที่แผงหนังสือชั้นนำอย่าง SE-ED, B2S, และ นายอินทร์

**อ้างอิง**
  ข่าวจากผู้จัดการ- หนังสือพิมพ์ เดอะพาวเวอร์ พาวเวอร์ เน็ตเวิร์ค ฉบับที่ 23 วันที่ 16-31 มกราคม พ.ศ. 2548
หมวดหมู่:นักธุรกิจชาวไทย
เอดิต ปียัฟ

เอดิต ปียัฟ (Édith Piaf; 19 ธันวาคม ค.ศ. 1915 — 10 ตุลาคม ค.ศ. 1963) มีชื่อจริงว่า เอดิต โจวานา กาซียง (Édith Giovanna Gassion) นักร้องชาวฝรั่งเศส เชื้อสายอิตาลี-แอลจีเรีย ที่มีชื่อเสียงที่สุดในฝรั่งเศส  ช่วงปลายสงครามโลกครั้งที่สอง จนถึงวันเสียชีวิตในปี ค.ศ. 1963 ขณะมีอายุเพียง 47 ปี ด้วยโรคมะเร็งตับ
ผลงานเพลงที่เอดิต ปียัฟ ร้องไว้ และมีชื่อเสียงได้แก่ - La Vie en rose (1946)- C’est merveilleux (1946)- Hymne à l'amour (1949)- Padam… Padam… (1951)- Milord (1959)- Non, je ne regrette rien (1960)
แผ่นเสียงเพลง La Vie en rose ของเอดิต ปียัฟ ขายได้มากกว่า 3 ล้านชุด 
ในปี ค.ศ. 2007 ภาพยนตร์ฝรั่งเศสที่สร้างจากชีวประวัติของเอดิต ปียัฟ ชื่อเรื่อง La Môme (ใช้ชื่อเป็นภาษาอังกฤษว่า  La Vie En Rose)  กำกับโดย โอลิเวียร์ ดาฮาน นำแสดงโดย มารียง กอตียาร์  (Marion Cotillard)  ได้รับรางวัลนักแสดงนำหญิงยออดเยี่ยม ทั้งรางวัลซีซาร์, รางวัลลูกโลกทองคำ, รางวัลบาฟต้า และรางวัลออสการ์

**อ้างอิง**

**แหล่งข้อมูลอื่น**
  Édith Piaf photos-  Édith Piaf songs-  Piaf site -  A photographic history of Édith Piaf-  Tu Es Partout (English translation) date=2007-10-11 -  Pure Piaf, A musical showcasing Edith Piaf's music and life, written by Alex Ryer in 2006 date=2008-02-29 -  Les conquêtes de Piaf -  Édith Piaf Museum, Paris date=2008-05-09 -  Song Lyrics-  La Vie En Rose - Official Movie Site date=2007-07-07 -  "The Guardian" critique of the movie "La Vie En Rose"-  Edith Piaf - Une chanson à trois temps on You tube - name=Edith Piaf
1963
หมวดหมู่:นักร้องฝรั่งเศส
อเอดิต
หมวดหมู่:บุคคลจากปารีส
หมวดหมู่:ชาวฝรั่งเศสเชื้อสายอิตาลี
หมวดหมู่:ชาวฝรั่งเศสเชื้อสายแอลจีเรีย
หมวดหมู่:เสียชีวิตจากมะเร็งตับ
รันอะเวย์/มายเกิร์ลเฟรนด์

"รันอะเวย์/มายเกิร์ลเฟรนด์" (Runaway / My Girlfriend) เป็นซิงเกิลที่ 18 ของ ทงบังชินกี ออกจำหน่ายในวันที่ 13 กุมภาพันธ์ พ.ศ. 2551 ซิงเกิลนี้เป็นซิงเกิลที่สองที่เอาช่วงทำนองหนึ่งในเพลง "TRICK" ในอัลบั้ม T มาเรียบเรียงใหม่

**รายชื่อเพลง**
# Runaway
# My Girlfriend (YUCHUN from 東方神起)
# Runaway -Less Vocal‐
# My Girlfriend ‐Less Vocal‐ (YUCHUN from 東方神起)

**ชาร์ต**

**ออริกอนชาร์ต**

**Korea Top 20 Foreign Albums & Singles**

**อ้างอิง**

**แหล่งข้อมูลอื่น**
# http://toho-jp.net/index.html/ date=2005-04-28 
หมวดหมู่:ซิงเกิลในปี พ.ศ. 2551
หมวดหมู่:ทงบังชินกี
ผีไม้จิ้มฟัน

ผีไม้จิ้มฟัน เป็นภาพยนตร์ไทยในปี พ.ศ. 2550 กำกับโดย ปิยะพันธ์ ชูเพ็ชร์

**นักแสดง**

**อ้างอิง**

**แหล่งข้อมูลอื่น**
 title=ผีไม้จิ้มฟัน (2007)-   ผีไม้จิ้มฟัน
หมวดหมู่:ภาพยนตร์ไทยที่ออกฉายในปี พ.ศ. 2550
หมวดหมู่:ภาพยนตร์สยองขวัญไทย
หมวดหมู่:ภาพยนตร์ที่กำกับโดย ปิยะพันธุ์ ชูเพ็ชร์
หมวดหมู่:ภาพยนตร์โดยอาร์เอสฟิล์ม
พัทธดนย์ เกลี้ยงจันทร์

พัทธดนย์ เกลี้ยงจันทร์ หรือ น้องเดียว (เกิด 25 ตุลาคม พ.ศ. 2543) เป็นนักแสดงเด็กอัจฉริยะที่มีชื่อเสียงจากการตอบคำถามหน้าของบุคคลในรายการเกมทศกัณฐ์เด็ก ครบ 200 หน้า เป็นคนแรก จนได้เป็นนักแสดงในสังกัดเวิร์คพอยท์ และยังเคยเป็นพรีเซนเตอร์โฆษณาต่าง ๆ เช่น ยากันยุง เป็นต้น
พัทธดนย์ สำเร็จการศึกษาระดับมัธยมศึกษาที่โรงเรียนสาธิตมหาวิทยาลัยศรีนครินทรวิโรฒ ปทุมวัน ปัจจุบันกำลังศึกษาที่ คณะทันตแพทยศาสตร์ มหาวิทยาลัยสงขลานครินทร์

**ผลงาน**

**ละคร**
 ละครซิทคอม รักต้องซ่อม ช่อง 5 รับบท น้องเก่ง (รับเชิญ)- ละครซิทคอม หมอสามชั้น ช่อง 7 (รับเชิญ) - ละครซิทคอม แฟกทอรีที่รัก ช่อง 3 (รับเชิญ)- ละคร หอบรักมาห่มป่า ช่อง 7- ละครสั้น ฟ้ามีตา ตอน เด็กขยะ ช่อง 7

**โฆษณา**
 ยาจุดกันยุง คายาริ- ไมโล- ธ.ก.ส.- เอส เอฟ ซีเนม่า ซิตี้

**ภาพยนตร์**
 หม่ำ เดียว หัวเหลี่ยม หัวแหลม ร่วมกับ เพ็ชรทาย วงษ์คำเหลา (2551)

**พิธีกร**
 มหานคร ช่วง หม่ำเดียววาไรตี้ (2550)- กล่องนักคิด (2552-ไม่ทราบปี)

**อ้างอิง**
หมวดหมู่:บุคคลจากจังหวัดปทุมธานี 
หมวดหมู่:นักแสดงชาวไทย
หมวดหมู่:นักแสดงเด็กชาวไทย
หมวดหมู่:พิธีกรโทรทัศน์
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:บุคคลจากคณะทันตแพทยศาสตร์ มหาวิทยาลัยสงขลานครินทร์
อันดรูว์อัครทูต

อันดรูว์อัครทูต (Ανδρέας อันเดฺรอัส; Andrew แอนดฺรูว) ชาวคาทอลิกเรียกว่านักบุญอันดรูว์ เป็นนักบุญและมรณสักขีในคริสต์ศาสนา เกิดเมื่อราวต้นคริสต์ศตวรรษที่ 1 ที่เมืองเบ็ธไซดาบนฝั่งทะเลกาลิลี  และเสียชีวิตโดยการถูกตรึงกางเขนบนกางเขนรูป “X” เมื่อราวกลางหรือปลายคริสต์ศตวรรษที่ 1 ที่เมืองเพ็ทราส์ ในประเทศกรีซปัจจุบัน  นักบุญอันดรูว์ เป็นหนึ่งในอัครทูตสิบสององค์ของพระเยซู ในคริสตจักรออร์ทอดอกซ์ เรียกนักบุญอันดรูว์ว่า “Protocletos” หรือ “ผู้ถูกเรียกคนแรก” ชื่อ “แอนดรูว” มาจากภาษากรีกที่แปลว่า “เกียรติ” เช่นเดียวกับชื่อภาษากรีกอื่น ๆ เป็นชื่อที่ชาวยิวใช้กันทั่วไปในระหว่างร้อยถึงสองร้อยปีก่อนคริสต์ศตวรรษ เท่าที่ทราบนักบุญอันดรูว์ไม่มีชื่อบ่งเป็นภาษาฮิบรูและภาษาอราเมอิก 
ตามพันธสัญญาใหม่นักบุญแอนดรูว์เป็นลูกของโยนาห์หรือยอห์น (มัทธิว KJV; ยอห์น KJV) เกิดที่เมืองเบ็ธไซดาบนฝั่งทะเลกาลิลี(ยอห์น KJV) และเป็นน้องชายของซีโมนเปโตร เปโตรและอันดรูว์เดิมเป็นชาวประมงฉะนั้นเมื่อพระเยซูเรียกตัวมาเป็นอัครทูตโดยกล่าวว่าเจ้าจงเป็น “ชาวประมงหามนุษย์” (ภาษากรีก:  ἁλιείς ἀνθρώπων “halieis anthropon”) เมื่อพระเยซูเริ่มออกเทศนา เปโตรและอันดรูว์ก็อาศัยอยู่ในบ้านเดียวกันที่คาร์เปอร์นาอุม (Capernaum) (มาระโก KJV)
ในพระวรสารนักบุญยอห์นกล่าวว่าอันดรูว์เป็นสาวกของยอห์นผู้ให้รับบัพติศมามาก่อนที่จะเป็นสาวกของพระเยซู และตามคำเทศนาของนักบุญจอห์นทำให้นักบุญอันดรูว์และยอห์นมาติดตามพระเยซู (ยอห์น KJV) เมี่ออันดรูว์พบพระเยซูก็ทราบทันทีว่าทรงเป็น “พระเมสสิยาห์” และรีบกลับนำพระเยซูไปแนะนำกับนักบุญเปโตรพี่ชาย (ยอห์น KJV) ตั้งแต่นั้นมาสองพี่น้องก็กลายเป็นสาวกของพระเยซู  ในระยะต่อมาก็กลายเป็นผู้ใกล้ชิดกับพระเยซู (ลูกา KJV; มัทธิว KJV; มาระโก KJV)
พระวรสารกล่าวว่าแอนดรูว์มีโอกาสได้ร่วมในเหตุการณ์สำคัญ ๆ หลายครั้งเพราะเป็นสาวกที่ใกล้ชิดกับพระเยซูมากกว่าสาวกองค์อื่น ๆ (มาร์ค KJV; จอห์น KJV, KJV) แต่ในกิจการของสาวกเกือบไม่ได้กล่าวถึงแอนดรูว์ (กิจการของสาวก KJV)

**อ้างอิง**

**ดูเพิ่ม**
 นักบุญ- อัครทูต- มรณสักขีในศาสนาคริสต์

หมวดหมู่:บุคคลที่เกิดในคริสต์ศตวรรษที่ 1
หมวดหมู่:นักบุญ
หมวดหมู่:นักบุญในคริสต์ศตวรรษที่ 1
หมวดหมู่:มรณสักขีในศาสนาคริสต์
หมวดหมู่:อัครทูต
หมวดหมู่:ผู้ถูกประหารชีวิตโดยการตรึงกางเขน
หมวดหมู่:วันนักบุญอันดรูว์
หมวดหมู่:นักบุญจากพันธสัญญาใหม่
นักบุญจอห์น

นักบุญจอห์น หรือ นักบุญยอห์น ในศาสนาคริสต์ สามารถหมายถึงนักบุญต่อไปนี้- ยอห์นผู้ให้บัพติศมา (John the Baptist)- ยอห์นอัครทูต (John the Apostle)- ยอห์นผู้นิพนธ์พระวรสาร (John the Evangelist)- ยอห์นแห่งปัทมอส (John of Patmos)- จอห์น คริสซอสตอม (John Chrysostom)- ยอห์นแห่งไม้กางเขน (John of the Corss)- ยอห์นแห่งพระเจ้า (John of God)- ยอห์น บอสโก (John Bosco)- และ นักบุญจอห์น อื่น ๆ เช่น ยอห์นแห่งอียิปต์, ยอห์นแห่งดามัสกัส- สำหรับส่วนหนึ่งของคัมภีร์ไบเบิล ดูที่ พระวรสารนักบุญยอห์น
สำหรับชื่อสถานที่ ดูที่ เซนต์จอห์น
จ
จ
ปลาอะโรวาน่าออสเตรเลีย

ปลาอะโรวาน่าออสเตรเลีย หรือ ปลาตะพัดออสเตรเลีย (Australian arowana, Gulf saratoga, Northern saratoga; Scleropages jardini)  ปลาน้ำจืดชนิดหนึ่ง  ในวงศ์ปลาตะพัด (Osteoglossidae) มีรูปร่างทั่วไปคล้ายปลาอะโรวาน่าออสเตรเลียจุด (S. leichardti) ซึ่งเป็นปลาที่มีความใกล้เคียงกันมากที่สุด แต่ปลาตะพัดออสเตรเลียจะมีลำตัวที่อ้วนป้อมสั้นกว่าคล้ายปลาตะพัด (S. formosus) หัวมีลักษณะแหลมงุ้มกว่า หนวดทั้งคู่ม้วนงอเข้าหาลำตัว สีลำตัวเป็นสีเขียวมะกอกเหลือบทอง มีจุดสีแดงอมส้มสะท้อนแสงตามบริเวณลำตัวและครีบเช่นเดียวกับปลาอะโรวาน่าออสเตรเลียจุด  แต่ปลาชนิดนี้จะมีจุดตั้งแต่ยังเล็ก ๆ เห็นได้ชัดเจน โดยเฉพาะในครีบหลัง ครีบท้อง และครีบหาง ปลาบางตัวอาจมีสีลำตัวเป็นสีแดงเลือดหมู ในปลาโตเต็มที่จะมีจุดแผ่ไปถึงบริเวณหน้าและช่องปิดเหงือก รวมทั้งอาจมีริ้วลายด้วย 
ขนาดโตเต็มที่ประมาณ 90 เซนติเมตร พบเฉพาะบริเวณประเทศออสเตรเลียทางตอนเหนือและประเทศอินโดนีเซียบางส่วน  นิยมตกเป็นเกมกีฬาในท้องถิ่น
ปลาอะโรวาน่าออสเตรเลีย ได้รับความนิยมค่อนข้างสูงในแง่ของการเป็นปลาตู้สวยงาม อาจเรียกได้ว่านิยมเลี้ยงมากที่สุดรองมาจากปลาอะโรวาน่าเงิน (Osteoglossum bicirrhosum) ก็ว่าได้ ซึ่งปัจจุบันสามารถเพาะขยายพันธุ์ได้แล้ว และถือว่าเป็นปลาอะโรวาน่าที่มีราคาถูกชนิดหนึ่ง

**ดูเพิ่ม**
 ปลาอะโรวาน่าออสเตรเลียจุด

**อ้างอิง**
 accessdate=19 March 2006- month=10- Dawes, John; Chuan, Lim Lian; & Cheong, Leslie, eds (1999). Dragon Fish, The. Kingdom Books England.- หนังสือคู่มือเลี้ยงปลาอะโรวาน่า โดย สุรศักดิ์ วงศ์กิตติเวชสกุล (พ.ศ. 2540) ISBN 974-86869-5-7

**แหล่งข้อมูลอื่น**
  Fishes of Australia website-  Native Fish Australia article
หมวดหมู่:ปลาที่พบในประเทศออสเตรเลีย
หมวดหมู่:สกุลปลาตะพัด
ตะพัดออสเตรเลีย
ราฟาเอล (แก้ความกำกวม)

ราฟาเอล หรือ ราฟาแอล อาจหมายถึง

**บุคคล**
 ราฟาเอล (Raphael หรือ Raffaello Sanzio) จิตรกรและสถาปนิกชาวอิตาลีในยุคเรอเนซองส์- อัครทูตสวรรค์ราฟาเอล หนึ่งในอัครทูตสวรรค์ ตามคติความเชื่อของศาสนาคริสต์- ราฟาเอล เบนิเตซ (Rafael Benítez) ผู้จัดการทีมฟุตบอลชาวสเปน- ราฟาเอล มาร์เกซ (Rafael Márquez) หัวหน้าผู้ฝึกสอนทีมฟุตบอลและอดีตนักฟุตบอลชาวเม็กซิโก- ราฟาเอล เปเรย์รา ดา ซิลวา (Rafael Pereira da Silva) นักฟุตบอลชาวบราซิล- ราฟาแอล วาราน (Raphaël Varane) นักฟุตบอลชาวฝรั่งเศส- ราฟาเอล ฟัน เดอร์ฟาร์ต (Rafael van der Vaart) นักฟุตบอลชาวดัตช์- ราฟาเอล โอโรซโก มาเอสเตร (Rafael Orozco Maestre) นักร้องเพลงบาเยนาโตชาวโคลอมเบีย- ราฟาเอล นาดัล (Rafael Nadal) นักเทนนิสชาวสเปน- ราฟาเอล ตรูฮิโย (Rafael Trujillo) อดีตประธานาธิบดีสาธารณรัฐโดมินิกัน- ราฟาเอล อะเลนการ์ (Rafael Alencar) นักแสดงภาพยนตร์ลามกและนายแบบลามกชาวบราซิล

**การใช้อื่นๆ**
 ห้องราฟาเอล เป็นห้องชุดสี่ห้องภายในห้องชุดที่ประทับของพระสันตะปาปาภายในวังพระสันตะปาปาในนครรัฐวาติกัน เป็นห้องชุดที่มีชื่อเสียงจากจิตรกรรมฝาผนังที่เขียนโดยราฟาเอลและผู้ช่วย - ดัซโซลท์ ราฟาเอล (Dassualt Rafale) เครื่องบินขับไล่ของฝรั่งเศส

**ตัวละครในบันเทิงคดี**
 ราฟาเอล - ตัวละครจากเรื่องยูกิโอ ดูเอลมอนสเตอร์- ราฟาเอล (เต่านินจา) - ตัวละครจากเรื่องเต่านินจา
หมวดหมู่:หน้าแก้ความกำกวมชื่อสถานที่
หมวดหมู่:หน้าแก้ความกำกวมชื่อบุคคล
หมวดหมู่:ชื่อภาษาตะวันตก
หมวดหมู่:ชื่อตัว
กูเกิล เสิร์ช

กูเกิล เสิร์ช (Google Search) เป็นเสิร์ชเอนจินจากกูเกิล และเป็นเสิร์ชเอนจินที่มีคนใช้งานมากที่สุดในโลก โดยมีการค้นหามากกว่าหนึ่งร้อยล้านครั้งต่อวัน โดยมีผู้ใช้งานกว่า 1.643 พันล้านคนต่อปี จากผลการสำรวจในปี 2551

**ระบบของโปรแกรมกูเกิล**

**การสืบค้นข้อมูล (Information Retrieval)**
กูเกิลเก็บข้อมูลเว็บโดยใช้โปรแกรมทำการท่องไปยังเว็บไซต์ต่างๆ เรียกว่าสไปเดอร์ (spider, web crawler, robot) รวมถึงใช้อัลกอรึทึมเฉพาะ ที่คิดค้นโดยผู้ริเริ่มก่อตั้ง ในการจัดลำดับความสำคัญของแต่ละหน้าเว็บเพจ
ระบบจัดอันดับความเกี่ยวข้องของเว็บเพจแต่ละหน้าของกูเกิลเรียกว่า เพจแรงก์ (PageRank) ได้จดสิทธิบัตรใน พ.ศ. 2544

**ข้อมูลในสารบบ ตามเวลา**
 ~ ค.ศ. 1998: ~ 25,000,000- สิงหาคม ค.ศ. 2000: 1,060,000,000- มกราคม ค.ศ. 2002: 2,073,000,000- กุมภาพันธ์ ค.ศ. 2003: 3,083,000,000- กันยายน ค.ศ. 2004: 4,285,000,000- พฤศจิกายน ค.ศ. 2004: 8,058,044,651- มิถุนายน ค.ศ. 2005: 8,058,044,651
(ที่มา: GoogleBlog
)

**ฮาร์ดแวร์ของกูเกิล**
ตามข้อมูลของ กูเกิล IPO S-1 เดือนเมษายน พ.ศ. 2547 ข้อมูลจาก Internet unit of a large financial firm - 719 แร็ก- 63,272 เครื่อง- ซีพียู 126,544 ตัว- พลังประมวลผล 253,088 GHz- แรม 126,544 GB- ฮาร์ดดิสก์ 5,062 TB

**ฟังก์ชันการใช้งาน**
 ค้นหาภายในเว็บ- ค้นหาโดยใช้ประโยค- ค้นหาเว็บที่มีเนื้อหาใกล้เคียง- ใช้ OR เพื่อรวมและแสดงการค้นหาสำหรับหลายคำ- ค้นหาคำใน Title

**อ้างอิง**
หมวดหมู่:กูเกิล
หมวดหมู่:เสิร์ชเอนจิน
เงียมหงัน

เงียมหงัน (Yan Yan; s=严颜) เป็นตัวละครในวรรณกรรมจีนอิงประวัติศาสตร์เรื่องสามก๊ก เจ้าเมืองปากุ๋น หลังจากที่เล่าปี่และบังทองเดินไปเพื่อยึดเสฉวนของเล่าเจี้ยง บังทองถูกธนูรุมยิงตายที่เนินหงส์ร่วงแล้ว  เล่าปี่จำต้องถอยทัพไปที่ด่านโปยสิก๋วน และรีบส่งหนังสือไปยังขงเบ้ง ให้ขงเบ้งยกทัพมาช่วย  ขงเบ้งกับเตียวหุยทำสัญญาเดินทางแข่งกันไปให้ถึงเสฉวน โดยขงเบ้งเดินไปทางเรือพร้อมกับจูล่ง และเตียวหุยเดินไปทางบก  และให้กวนอูรักษาเมืองเกงจิ๋วไว้  ก่อนออกเดินทางเตียวหุยทำสัญญาไว้กับขงเบ้งว่า จะรักษาวินัยทหาร โดยตนจะไม่กินเหล้าและไม่เฆี่ยนตีทหารด้วยอารมณ์ด้วย
ปรากฏว่า เตียวหุยสามารถรักษาระเบียบวินัยกองทัพไว้ได้อย่างดี สามารถชนะใจประชาชนและเอาชนะเมืองต่าง ๆ ได้โดยดี แต่ติดอยู่กับเมืองปากุ๋นของเงียมหงัน ที่ตีเท่าไหร่ก็ไม่ได้สักที เงียมหงันแม้จะอายุมากถึง 60 ปีแล้ว แต่ชำนาญการใช้ธนูและป้องกันเมืองไว้ได้อย่างดี เงียมหงันได้ประกาศไว้ว่า "ทหารเสฉวนยอมหัวขาด ไม่มีทหารยอมแพ้"  เตียวหุยเข้าตีเท่าไหร่ก็ไม่สามารถหักตีเข้าไปได้ เงียมหงันก็สั่งให้รักษาเมืองไว้อย่างเดียว ไม่ต้องยกออกไปรบ เตียวหุยคิดไม่ตกว่าจะทำอย่างไร จึงโมโหกินเหล้าแล้วเฆี่ยนตีทหารอีก ขณะที่เฆี่ยนตีอยู่นั้น เตียวหุยคิดอุบายขึ้นได้ จึงแสร้งหลอกว่า ตนกินเหล้าเมามายแล้วเฆี่ยนตีทหารอีกเพื่อลวงเงียมหงัน  และให้ทหารกองลาดตระเวณทำทีสำรวจเส้นทางเพื่อดูว่ามีทางไหนที่จะเล็ดรอดเมืองปากุ๋นไปได้ไหม ในที่สุดก็พบเส้นทางเล็ก ๆ สายหนึ่ง เตียวหุยสั่งให้เดินทางออกตอนตี 3 เงียมหงันซึ่งส่งสายลับเข้าไปปะปนในกองทัพเตียวหุยรายงานเช่นนั้น จึงจะยกทัพตามตีตลบหลังเตียวหุยตามเวลานั้น แต่กลับโดนกลอุบายของเตียวหุยจนเสียท่าถูกจับเป็นเชลย เมื่อตกอยู่ในเงื้อมมือเตียวหุย เตียวหุยได้ตัดสินใจที่จะประหารเงียมหงันซึ่งเงียมหงันได้ยินดีที่จะตาย และกล่าวว่า "ท่านจงประหารเร็วเถิด เสฉวนมีแต่แม่ทัพที่หัวขาด แต่ไม่มีแม่ทัพที่ยอมแพ้" เมื่อเตียวหุยได้ยินเช่นนั้นก็คิดว่าแม่ทัพคนนี้มีความจงรักภักดีอย่างหนักแน่นมั่นคง มิย่อท้อเมื่อเผชิญความตายจึงนับถือน้ำใจ และแก้มัดออกพร้อมกล่าวขอโทษเงียมหงันที่ตนล่วงเกิน เงียมหงันเห็นดังนั้นจึงลุกขึ้นคำนับเตียวหุย และอาสาเป็นกองหน้า สำหรับเดินทัพต่อไป เมือไปถึงด่านใดตำบลใด นายด่านทั้งปวงก็ออกมายอมเข้าด้วย 
เพราะเงียมหงันเป็นทัพหน้า และได้ไปสมทบกับทัพเล่าปี่ ก่อนขงเบ้ง ซึ่งมาทางน้ำเสียอีก 
ต่อมา เมื่อเล่าปี่ บุกเมืองฮันต๋ง ทางด่านแฮบังก๋วนก็ถูกบุกโจมตีโดย โจหอง และเตียวคับ ฝ่ายฮักจุ้นกับเบ้งตัด ซึ่งรักษา แฮบังก๋วนอยู่นั้นเห็นจะเหลือกำลัง จึงส่งสาส์นไปขอกำลังเสริมจากเล่าปี่ เล่าปี่จึงส่งฮองตงและเงียมหงันไปช่วย เมื่อมาถึง เบ้งตัด และฮักจุ้น ก็ดูถูก2เฒ่านี้เป็นอันมาก ฮองตงจึงให้เงียมหงันซุ่มกำลังอยู่หลังค่ายเตียวคับ เมื่อเห็นฮองตงออกรบเมื่อไร ก็ให้ตีกระ หนาบเข้ามา หลังจากนั้นฮองตงได้ออกไปร้องท้าทายเตียวคับ เตียวคับจึงพาทหารออกจากค่ายเงียมหงันเห็นว่าได้ทีจึงคุมทหาร ออกมา ฆ่าทหารเตียวคับล้มตายเป็นอันมาก 
ต่อมา เงียมหงันก็แนะนำฮองตงให้ตัดเสบียงศัตรูที่เทียนตองสัน ฮองตงจึงทำกลอุบายแกล้งถอยหนีเพื่อให้ข้าศึกเอา อาวุธ และเสบียงมารวมกันไว้ และปล้นค่ายของเตียวคับ โดยให้เงียมหงันซุ่มทหารอยู่หลังค่ายตีทหารเตียวคับ แตกไป 
หลังจากน้น เมื่อขงเบ้งจะบุกขึ้นเหนือ ขงเบ้งแต่งตั้งเงียมหงันเป็นที่ปรึกษาทางการทหาร เงียมหงัน ได้แก่ตาย ในปีค.ศ. 220 รวมอายุได้ 67 ปี

**รายนามบุคคลที่ถูกสังหารโดยเงียมหงัน**
 แฮหัวเต๊ก ขุนพลของวุยก๊ก

**อ้างอิง**
  ประวัติตัวละครเรื่อง"สามก๊ก"  ตอนที่ 14 : เงียมหงัน 
งีเยมหงัน
งีเยมหงัน
หมวดหมู่:ข้าราชการของเล่าเจี้ยง
รายชื่อตัวละครในเซนต์เซย์ย่า ภาค The Lost Canvas จ้าวนรกฮาเดส

ด้านล่างนี้คือ รายชื่อตัวละครในเซนต์เซย์ย่า ภาค The Lost Canvas จ้าวนรกฮาเดส

**ตัวละคร**

**ตัวละครหลัก**

**เพกาซัส เทมมะ**
เพกาซัส เทมมะ
เพกาซัส เท็มมะ เป็นเด็กกำพร้าในอิตาลีโดยเติบโตมากับอาโรนและซาชาโดยที่เท็มมะมีพลังคอสโมอ่อนๆจึงมีแรงมากกว่าคนทั่วไปและชอบทะเลาะวิวาทเพื่อปกป้องอาโรนเพื่อนของเขา แต่วันหนึ่งเกิดฝนตกหนักและหินถล่มปิดทางน้ำและน้ำจะมาท่วมบ้าเด็กกำพร้า เท็มมะจึงอาสาไปทำลายหินเพื่อเปิดทางน้ำ แต่เท็มมะก็ไม่สามารถทำลายหินได้และยังแขนหักอีกด้วย แต่เพราะความรู้สึกที่อยากจะช่วยเพื่อนจึงปลุกพลังคอสโมและทำลายหินได้แต่ก็เกือบถูกน้ำซัด และแล้วไลบร้า โดโกก็มาพบเข้าและนำไปฝึกที่แซงค์ทัวรี่

**อาเธน่า ซาช่า**
อาเธน่า ซาช่า
เป็นร่างจุติของอาเธน่าและเป็นน้องสาวของอาโรนถูกซาจิทาเรียส ชิจิฟอสรับไปแซงทัวรี่ตั้งแต่ยังเด็ก

**ฮาเดส=== 
ฮาเดสในเซนต์เซย่า ภาค The Lost Canvas จ้าวนรกฮาเดส
 ฮาเดส  (Hades, /ˈheɪdiz/) ในที่ชาวโรมันเรียกว่า พลูโต (Pluto)
เทพเจ้าแห่งยมโลก เป็นเทพผู้ที่ทำสงครามกับอาธีนามาแต่ครั้งสมัยเทพนิยาย สงครามระหว่างเทพทั้งสองนี้ ถูกเรียกว่า "สงครามศักดิ์สิทธิ์" และการที่อาธีนาต้องมาจุติบนโลกในยุคนี้ ก็เพื่อทำสงครามศักดิ์สิทธิ์เป็นครั้งสุดท้ายกับฮาเดส หลังจากสงครามศักดิ์สิทธิ์ครั้งก่อนเกิดขึ้นเมื่อ 243 ปีก่อน
ซ
อิฟ...!? / เรนีไนต์

อิฟ...!? / เรนีไนต์ (If...!? / Rainy Night) เป็นซิงเกิลที่ 19 ของ ทงบังชินกี วางจำหน่ายในวันที่ 27 กุมภาพันธ์ 2008 ซิงเกิลนี้เป็นซิงเกิลที่สามที่เอาช่วงทำนองหนึ่งในเพลง "TRICK" ในอัลบั้ม  T มาเรียบเรียงใหม่

**รายชื่อแทร็ค**

**CD**
# If…!?
# Rainy Night (JUNSU from 東方神起)
# If…!? -Less Vocal‐
# Rainy Night -Less Vocal‐ (JUNSU from 東方神起)

**ชาร์ท**

**Oricon Sales Chart (Japan)**

**Korea Top 20 Foreign Albums & Singles**

**อ้างอิง**

**แหล่งข้อมูลอื่น**
# http://toho-jp.net/index.html/ date=2005-04-28 
หมวดหมู่:ซิงเกิลในปี พ.ศ. 2551
หมวดหมู่:ทงบังชินกี
โคลสทูยู/เครซีไลฟ์

โคลสทูยู/เครซีไลฟ์ (Close to you / Crazy Life) คือซิงเกิลลำดับที่ 20 ของ โทโฮชินกิ ออกจำหน่ายในวันที่ 5 มีนาคม พ.ศ. 2251 ซิงเกิลนี้เป็นซิงเกิลที่สี่ที่เอาช่วงทำนองหนึ่งในเพลง "ทริก" ในอัลบั้ม ที มาเรียบเรียงใหม่

**รายชื่อเพลง**

**CD**
# Close to you
# Crazy Life (YUNHO from 東方神起)
# Close to you -Less Vocal‐
# Crazy Life -Less Vocal‐(YUNHO from 東方神起)

**ชาร์ต**

**ชาร์ตโอริกอน (ญี่ปุ่น)**

**Korea Top 20 Foreign Albums & Singles**

**อ้างอิง**

**แหล่งข้อมูลอื่น**
# http://toho-jp.net/index.html/ date=2005-04-28 
หมวดหมู่:ซิงเกิลในปี พ.ศ. 2551
หมวดหมู่:ทงบังชินกี
คีย์เวิร์ด/เมซ

คีย์เวิร์ด/เมซ (Keyword / Maze) เป็นซิงเกิลที่ 21 ของ ทงบังชินกี วางจำหน่ายในวันที่ 12 มีนาคม 2008 ซิงเกิลนี้เป็นซิงเกิลที่ห้าและเป็นซิงเกิลสุดท้ายที่เอาช่วงทำนองหนึ่งในเพลง "TRICK" ในอัลบั้ม T มาเรียบเรียงใหม่

**รายชื่อแทร็ค**

**CD**
# Keyword
# Maze (JEJUNG from 東方神起)
# Keyword -Less Vocal‐
# Maze -Less Vocal‐ (JEJUNG from 東方神起))

**ชาร์ท**

**Oricon Sales Chart (Japan)**

**Korea Top 20 Foreign Albums & Singles**

**อ้างอิง**

**แหล่งข้อมูลอื่น**
# http://toho-jp.net/index.html/ date=2005-04-28 
หมวดหมู่:ซิงเกิลในปี พ.ศ. 2551
หมวดหมู่:ทงบังชินกี
ความรอบคอบ

ความอดทน โดย ลูก้า จีออดาโน
ความรอบคอบ (Prudence) ถูกจัดว่าเป็นหนึ่งในคุณธรรมพื้นฐานสี่ประการที่ควรเคารพ มาจากคำในภาษาฝรั่งเศสในคริสต์ศตวรรษที่ 13 ว่า prudence มาจากภาษาละตินว่า prudentia สายตาอันกว้างไกล ความหลักแหลม อันเป็น providentia foresight มันยังถูกจัดรวมกับ ความรอบรู้ ความเข้าใจลึกซึ้ง และสติปัญญา ในกรณีนี้ มันเป็นความดีที่สามารถตัดสินระหว่างคุณความดีกับพฤติกรรมความดีได้ ไม่เพียงแต่จากความรู้สึกโดยทั่วไป แต่ด้วยการพิจารณาไปถึงการกระทำที่ถูกต้องทั้งสถานที่และกาลเวลาด้วย ถึงแม้ว่าความรอบคอบเพียงอย่างเดียวไม่สามารถประกอบกับการกระทำใดๆ ได้ แต่ถูกเกี่ยวข้องเป็นหนึ่งเดียวกับสติปัญญา เนื่องจากคุณความดีทุกอย่างต้องอยู่ภายใต้การวางระเบียบของมัน ความรอบคอบจะมีความจำเป็นต้องใช้กับความกล้าหาญ

**"บิดา" แห่งคุณธรรมทั้งมวล**
ความรอบคอบได้ถูกพิจารณาโดยกรีกโบราณและภายหลังโดยนักปรัชญาคริสเตียน ที่โดดเด่นที่สุด คือ นักบุญโทมัส อควีนาส ดังที่ความเห็น การประมาณและระเบียบของคุณความดีทั้งหมดแล้ว มันยังเคยถูกนับถือว่าเป็น auriga virtutum หรือว่า สารถีแห่งคุณธรรมทั้งมวล
ความรอบคอบถูกมองอย่างชัดเจนว่าเป็น "ความสามารถที่ดีเลิศทุกประการ" ของผู้มีปัญญา เพราะเป็นความสามารถในการตัดสินใจอย่างถูกต้อง ยกตัวอย่างเช่น บุคคลหนึ่งสามารถอยู่อย่างพอประมาณได้ เมื่อบุคคลผู้นั้นสามารถตัดสินใจได้อย่างถูกต้องเพื่อตอบสนองความละโมบของตัวเอง

**ความรอบคอบกับความฉลาดและความรอบคอบแบบผิด ๆ**
ในความเข้าใจของชาวคริสเตียน ความแตกต่างระหว่างความรอบคอบกับความฉลาดนั้นเป็นจุดจบหรือจุดจบในสิ่งที่เป็นการตัดสินใจของการกระทำที่ได้เกิดขึ้น ความเข้าใจของชาวคริสเตียนกับโลกนั้นรวมไปถึงความมีอยู่ของพระเจ้า กฎธรรมชาติและคุณความดีที่เกี่ยวข้องกับการกระทำของมนุษย์ ในคำอธิบายนี้ ความรอบคอบนั้นแตกต่างจากความฉลาดตรงที่มันนำไปสู่การกระทำที่เป็นความดีอันศักดิ์สิทธิ์ ยกตัวอย่างเช่น การตัดสินใจของคริสเตียนที่ถูกประหารเพื่อให้ทรมานมากกว่าจะปฏิเสธความเชื่อของพวกเขาว่าเป็นความฉลาด เป็นการหลอกหลวงถึงการปฏิเสธความเชื่อของพวกเขาว่าเป็นความฉลาดจากมุมมองของผู้ที่ไม่เชื่อ
การตัดสินนั้นต้องใช้เหตุผลเพื่อจุดจบของความชั่วร้ายหรือว่าความชั่วร้ายหมายถึงการถูกพิจารณาว่าเป็นการกระทำผ่าน "ความฉลาด" และ "ความรอบคอบแบบผิดๆ" อันเป็นการกระทำนอกเหนือจากความรอบคอบที่ถูกต้อง

**ปัจจัยที่นำไปสู่ความรอบคอบที่สมบูรณ์**
 Memoria - ความทรงจำที่เที่ยงตรง นั่นคือ ความทรงจำที่แท้จริง- Intelligentia - ความเข้าใจในหลักธรรมแรก- Docilitas - การใช้ประสบการณ์และข้อมูลจากบุคคลอื่นมาช่วยในการตัดสินใจ- Shrewdness - การให้ขนาดของบุคคลหนึ่งอย่างรวดเร็ว- Discursive reasoning - การค้นหาและเปรียบเทียบความเป็นไปได้ที่แตกต่างกัน- Providentia : Foresight - ความสามารถที่จะวิเคราะห์- Circumspection - ความสามารถในการรวมเรื่องราวต่างๆ เข้าด้วยกันเป็นหนึ่งเดียว- Caution - การบรรเทาความเสี่ยง

**การตัดสินด้วยความรอบคอบ**
ตามหลักธรรมะ "การตัดสินที่สามารถนำไปปฏิบัติได้จริง" นั้นต้องดูกรณีแวดล้อมและสิ่งแวดล้อมเพื่อประกอบการตัดสินใจด้วย เพื่อให้เกิดการกระทำที่ถูกต้อง โดยทั่วไปแล้ว มันถูกใช้ในสถานการณ์ที่คนสองคนนั้นมีสถานการณ์แวดล้อมที่มีน้ำหนักแตกต่างกัน และตามหลักจรรยาแล้ว ย่อมได้ผลลัพธ์ที่แตกต่างกัน

**กฎแห่งความรอบคอบ**
กฎแห่งความรอบคอบนั้นถูกกำหนดขึ้นมาเพื่อตอบสนองผลประโยชน์ของตน ดังที่ว่า "อย่าได้ดื่มน้ำยาทำความสะอาด" คงจะเป็นกฎแห่งความรอบคอบเช่นเดียวกัน กฎนี้ได้ถูกพิจารณาว่าเป็นกฎแห่งคุณธรรมเพราะว่ามันบาปที่คุณจะฆ่าตัวตายหรือทำร้ายตัวเอง
หมวดหมู่:หลักธรรมของศาสนาคริสต์
หมวดหมู่:ปรัชญา
ไพรวัลย์ ลูกเพชร

ไพรวัลย์ ลูกเพชร (14 ธันวาคม พ.ศ. 2484 - 17 ตุลาคม พ.ศ. 2545)  นักร้องเพลงลุกทุ่งชาวตำบลบางขุนไทร อำเภอบ้านแหลม จังหวัดเพชรบุรี

**ประวัติ**
เข้าสู่วงการจาการที่พ่อแม่นำไปฝากคณะลิเกเมืองเพชร แต่ใจไม่รัก จึงไปสมัครวงดนตรีบางกอก ช่ะ ช่ะ ช่า ของครูสมพงษ์ วงศ์รักไทย และครูชุติมา สุวรรณรัตน์ เมื่อวงบางกอก ช่ะ ช่ะ ช่า ยุบวงลง ครูได้นำไปฝากกับวงดนตรีสุรพล สมบัติเจริญ ซึ่งแต่เพลงและอัดแผ่นเสียงให้ เพลงที่มีชื่อเสียงเช่น คำเตือนของพี่, ดาวบ้านนา, แม่ผักบุ้งบ้านดอน, เสียงจากไพรวัลย์, คำประณาม, สำรวยลืมคำ
ต่อมาไพรวัลย์ ลาออกจากวงดนตรีสุรพล สมบัติเจริญ และตั้งวงดนตรีเอง มีผลงานโด่งดังจากเพลงคู่จากการประพันธ์ของครูไพบูลย์ บุตรขัน เช่น มะนาวไม่มีน้ำ, กีฬารัก, ไม่รู้ไม่ชี้ และได้แสดงภาพยนตร์ไทยหลายเรื่อง  และร้องเพลงนำในภาพยนตร์ เช่น มนต์รักลูกทุ่ง, มนต์รักแม่น้ำมูล, ชาติลำชี, เพลงรักบ้านนา
ไพรวัลย์ได้รับรางวัลแผ่นเสียงทองคำพระราชทาน ในปี พ.ศ. 2514 จากเพลง "เบ้าหลอมดวงใจ" ของครูไพบูลย์ บุตรขัน  รางวัลเสาอากาศทองคำพระราชทาน ในปี พ.ศ. 2521 จากเพลง "ไอ้หนุ่มตังเก" ของครูชลธี ธารทอง และได้รับรางวัลพระราชทาน จากงานกึ่งศตวรรษลูกทุ่งไทย จากเพลง "มนต์รักลูกทุ่ง" ของครูไพบูลย์ บุตรขัน และเพลง "ไอ้หนุ่มตังเก" ของครูชลธี ธารทอง.

**ถูกลอบยิง == 
ราวปี พ.ศ. 2528 ไพรวัลย์ ลูกเพชร มีข่าวพัวพันกับคดีฆาตกรรมนายอุทัย ถัดหลาย โดยมีชนวนเหตุมาจากการที่นางวรรณา ชูเปีย ผู้กว้างขวางในสถานีขนส่งหมอชิตและเป็นหญิงคนสนิทของไพรวัลย์ ได้ร่วมขบวนการปลอมตั๋ว บขส. แต่ถูกนายอุทัย ที่เป็นช่างเครื่องจับได้ จึงทำการขู่แบล็คเมล์นางวรรณา สร้างความไม่พอใจให้นางวรรณา อย่างมาก หลังจากนั้นนายอุทัย ถัดหลาย ถูกยิงเสียชีวิต โดยนายบุญส่ง สิทธิน้อย มือปืนที่ตกเป็นผู้ต้องหาให้การซัดทอดไพรวัลย์ ลูกเพชร (ในเวลาต่อมาศาลฎีกาตัดสินยกฟ้องนายบุญส่งในคดีฆาตกรรมนายอุทัย) 
หลังเกิดเหตุที่นายอุทัย ถูกยิงเสียชีวิตไม่นาน ขณะที่ไพรวัลย์ ลูกเพชรกำลังขับรถยนต์ยี่ห้อวอลโว่เพื่อไปทำธุระ โดยมีนางวรรณา ชูเปีย สาวคนสนิทโดยสารไปด้วยได้ถูกคนร้ายลอบยิง ในพื้นที่ สภ.ปากเกร็ด ทำให้นางวรรณา จึงเสียชีวิตทันทีในที่เกิดเหตุ ส่วนไพรวัลย์ถูกยิงที่ต้นคอ และถูกนำส่งร.พ.ชลประทาน แม้แพทย์จะสามารถช่วยชีวิตไว้ได้ แต่เนื่องจากประสาทไขสันหลังขาด ทำให้ไพรวัลย์ ลูกเพชรเป็นอัมพาตครึ่งตัว แต่ยังนั่งรถเข็นบันทึกเสียงและตระเวนร้องเพลงบนเวทีต่อไป

**ผลงานภาพยนตร์**
 ชาติลำชี (2512)- มนต์รักลูกทุ่ง (2513)- มนต์รักจากใจ (2514)- แสนทนง (2515)- ไอ้แดง (2516)- เพลงรักบ้านนา (2520)- ไอ้ขุนเพลง (2523)- รักข้ามรั้ว (2525)- หล่อลากดิน (2525)- เสียงเพลงนักเลงโหด (2525)- แผ่นดินเหล็ก (2526)- อีแต๋น ไอเลิฟยู (2527)

**ชีวิตส่วนตัว**
ไพรวัลย์ ลูกเพชร มีบุตรชายและบุตรสาวที่เกิดกับวิภารัตน์ เปรื่องสุวรรณภรรยาคนแรก 2 คน คือเลิศชาย และวิรัตน์ตา ลูกเพชร และมีบุตรชายที่เกิดกับนางพรรณี ภรรยาคนสุดท้าย 1 คน คือนายกฤติวุฒิ ลูกเพชร

**อ้างอิง**
  ฐานข้อมูลท้องถิ่น จ.เพชรบุรีfix-attempted=yes  สมนึก นิลเขียว -- เพชรบุรี
2545   
หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
หมวดหมู่:นักแสดงลิเก
หมวดหมู่:บุคคลจากอำเภอบ้านแหลม
หมวดหมู่:ชาวไทยที่ถูกลอบสังหาร
หมวดหมู่:ผู้รอดชีวิตจากการลอบสังหาร
หมวดหมู่:นักร้องจากจังหวัดเพชรบุรี